**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 8254/4484/\_\_\_\_\_\_\_\_\_\_

**PROIECT DECIZIA ETAPEI DE ÎNCADRARE**

**Nr. \_\_\_\_\_\_\_ din \_\_\_\_\_\_\_\_\_.2019**

Ca urmare a solicitării de emitere a acordului de mediu adresate de **UAT ORAȘ PUCIOASA**, cu sediul în orașul Pucioasa, str. Fantanelor, nr. 7, județul Dâmbovița, înregistrată la Agenția pentru Protecția Mediului (APM) Dâmbovița cu nr. 8254 din 20.06.2017, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică (CAT) din data de 20.02.2019 că proiectul ”***Instalație de alimentare cu apa potabilizabila a stației de tratare a apei Pucioasa***”, propus a fi amplasat în orașul Pucioasa, județul Dâmbovița **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectelor***

1. ***mărimea proiectului***:

**Lucrarea ce propunem a se executa constă în execuția unei conducte din polietilenă de înaltă densitate cu diametrul DN 250 mm, pe o lungime de cca. 3,2 km, ce urmează a se monta pe malul stâng al râului Ialomița, de-a lungul lacului de acumulare Pucioasa**.

Racordul conductei ce urmează a se executa se va face în aducțiunea microcentralei „Ialomița 4”. După punctul de racord în interiorul unui cămin se va monta un apometru pentru înregistrarea consumului de apă.

 Capacitatea maximă ce poate fi preluată din aducțiune este de cca. 100 l/s, debit ce satisface consumul actual al orașului Pucioasa și localitățile Brănești, Vulcana Pandele și Vulcana Băi. În perspectivă din Stația de tratare a apei Pucioasa vor fi racordate și comunele Bezdead și Glodeni.

 Intrarea în instalațiile Stației de tratare a apei Pucioasa se face după reducerea presiunii într-un **bazin de rupere a presiunii**. Bazinul de rupere a presiunii urmează a fi situat pe un teren aparținând U.A.T. Orașul Pucioasa, în imediata vecinătate a barajului lacului de acumulare Pucioasa, în amonte cu cca. 200 m de Stația de tratare a apei Pucioasa.

 **DESCRIEREA CARACTERISTICILOR PROIECTULUI**

 Pentru realizarea investiției s-au propus următoarele lucrări:

 **Din punct de vedere tehnic s-a stabilit că această aducțiune va fi formată din patru părți după cum urmează:**

**A) Zona de injecție**

**B) Aducțiunea propriu-zisă**

**C) Clădirea de rupere a presiunii**

**D) Racordul la stația de tratare a apei existentă**

**A) Zona de injecție** – este zona unde se face efectiv legarea la conducta existentă ce deservește centrala hidroelectrică de mică putere amplasată în coada lacului Pucioasa care este proprietate a S.C. WATER POWER S.R.L - în punctul de coordonate STEREO'70: X = 400 799,778, Y = 533 249,966, Z = 420,84 mdMN

 Imediat în amontele centralei există o gură de vizitare deasupra conductei DN 2200 existentă care este prevazută cu un capac metalic blindat.

 Deasupra capacului se va monta racordul care constă într-o țeavă de oțel având DN 250 ce va fi sudată de capac si întărită prin 4 contravântuiri triunghiulare din tablă de 10mm.

 În capătul acestei țevi se va monta printr-o flanșă un robinet cu sertar până DN 250.

 Țeava va face ulterior două coturi demontabile după care intră în pământ la baza conductei DN 2200 existente.

 După ce parcurge un traseu de circa 10.5 m intră în primul camin de vizitare CS1 prevăzut cu robinet cu sertar până DN 250 și contor de apă rece DN 250.

 Căminul CS 1 este din beton armat cu pereții de 15 cm, având la interior dimensiunile 1.5 x 1.25 m.

 La intrarea și ieșirea din cămin a țevii de oțel sunt prevazute piese de trecere.

**B) Aducțiunea propriu-zisă**

 La ieșirea țevii de oțel din căminul CS1 se prevede piesa de tranziție PTS 250-8” de la țeava de oțel DN250 la țeava PEHD DN250.

 Aducțiunea se compune din:

 - Țeavă PEHD SDR17.6, PN6; D=250x14.2 mm - 660 m

 - Cămin de vane CS 2 cu dimensiunile în plan 1.50 x 1.25 m prevăzut cu robinet de închidere DN250 și robinet de golire. În exteriorul căminului sunt prevăzute piese de trecere de la PEHD la oțel, iar în interiorul căminului toate piesele sunt metalice.

 - Țeavă PEHD SDR17.6, PN6; D=250x14.2 mm L=458 m

 - Țeavă din oțel DN 250 montată pe suporți L=198 m

 - Cămin de vane CS 3 cu dimensiunile în plan 1.50 x 1.25 m prevăzut cu robinet de închidere DN250 și ventil de aerisire. În exteriorul căminului sunt prevăzute de trecere de la PEHD la oțel, iar în interiorul căminului toate piesele sunt metalice.

 - Țeavă PEHD SDR17.6, PN6; D=250x14.2 mm L=562 m

 - Cămin de vane CS 4 cu dimensiunile în plan 1.50 x 1.25 m prevăzut cu robinet de închidere DN250. În exteriorul căminului sunt prevazute piese de trecere de la PEHD la oțel, iar în interiorul căminului toate piesele sunt metalice.

 - Țeavă PEHD SDR17.6, PN6; D=250x14.2 mm L=1 106 m

 - Cămin de vane CS 5 cu dimensiunile în plan 1.50 x 1.25 m prevăzut cu robinet de închidere DN250. În exteriorul căminului sunt prevăzute piese de trecere de la PEHD la oțel, iar în interiorul căminului toate piesele sunt metalice.

**C) Clădirea de rupere a presiunii**

 - Camera din beton pentru ruperea presiunii

**D) Racordul la stația de tratare a apei existentă**

 - Țeavă din oțel DN 400 montată îngropat L=131 m

 - Cămin de vane CS 6 cu dimensiunile în plan 2.50 x 3.00 m prevăzut cu 2 robinete de închidere DN400. În interiorul căminului toate piesele sunt metalice.

 Reţeaua de distribuţie a apei este considerată construcţie de importanţă deosebită care să asigure pe toată durata exploatării calitatea apei potabile.

 Din aceste considerente reţeaua de distribuţie este concepută astfel încât să asigure posibilitatea spălării şi dezinfectării succesive a tuturor tronsoanelor şi mai ales a celor de capăt unde apa poate stagna şi îşi poate deteriora calitatea.

 Conductele de aducțiune vor fi din țeavă PEHD SDR17.6, PN6; D=250x14.2mm, precum și din oțel DN 250.

Conductele de aducțiune apă se vor monta pe un culoar bine stabilit, iar suprafețele afectate de lucrările de montaj se vor readuce la starea inițială.

 Pentru asigurarea posibilității de intervenție ulterioară asupra conductelor, pe tot traseul unde acestea se montează îngropat se va monta atât o bandă de identificare cât și fir metalic care să permită detectarea electronică a poziției conductelor în plan.

 Conductele din polietilenă de înaltă densitate se vor monta pe un pat de nisip de 10 cm grosime și se vor acoperi cu un strat de nisip de 10 cm grosime peste generatoarea superioară a conductei.

 Piesele de legatură de pe traseul conductei din polietilenă sunt din polietilenă iar în cămine sunt din oțel.

 Montarea conductelor se va face conform instrucțiunilor furnizorului și a normativelor în vigoare.

 La intersecții și la schimbările de direcție s-au prevăzut masive de ancoraj din beton simplu B150.

 În cămine, conductele se vor sprijini pe suporţi metalici.

 La execuția terasamentelor pentru cămine s-au prevăzut sprijiniri.

 În scopul limitării la maximum a tronsoanelor scoase din funcţiune pentru intervenţie s-au prevăzut armături de închidere pe conductele de aducțiune la distanţa de circa 600 m;

 Se vor utiliza numai vane cu sertar. Acestea vor fi din oțel. Dimensiunile vanelor vor corespunde cu dimensiunile conductelor pe care sunt montate (DN250 si DN400).

 Căminele de vane se vor executa din beton monolit C 12/15, armat cu oţel beton OB 37 şi PC 52.

 Accesul la interior se realizează printr-un gol creat în placa de beton şi acoperit cu capac metalic cu ramă tip IV, conform STAS 2308/87.

 Treptele de acces sunt prevăzute din oţel protejat anticoroziv.

 Pe întreaga lungime a conductei de aducțiune se montează 7 robineți cu sertar, un robinet de golire, un ventil de aerisire. Pe tot traseul conductei de oțel care se va monta îngorpat se prevăd din 50 în 50 m compensatoare de dilatare.

 De asemenea în punctul de injecție se va monta un apometru DN250 pentru a putea contoriza întreg debitul de apă ce va tranzita aducțiunea.

 Debitul de apă pentru care s-a dimensionat aducțiunea va fi de 100 l/s.

 **Lungimea totală a aducțiunii va fi de 3105 m.**

 ***Această conductă de alimentare cu apă va asigura necesarul apei potabile pentru cca. 30.000 de utilizatori și pentru obiectivele social-culturale și economice din zona de acoperire.***

b) cumularea cu alte proiecte: proiectul propus consta in realizarea unei instalatii de alimentare cu apa.

c) utilizarea resurselor naturale: nu este cazul;

d) producţia de deşeuri: deşeurile menajere si cele din construcții vor fi preluate de operatori autorizaţi; deşeurile rezultate în urma procesului de construire vor fi colectate pe sorturi, stocate temporar în spaţii special amenajate şi valorificate/eliminate prin societăţi autorizate

e) emisiile poluante, inclusiv zgomotul şi alte surse de disconfort: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) riscul de accident, ţinându-se seama în special de substanţele şi de tehnologiile utilizate: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite;

**2.** ***Localizarea proiectului***:

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

2.1. utilizarea existentă a terenului: terenul se află în intravilanul si extravilanul orașului Pucioasa;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede: barajul Pucioasa;

b) zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: nu este cazul;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///C%3A%5CUsers%5CArhive%20Elvira%5CElvira%5CSintact%202.0%5Ccache%5CLegislatie%5Ctemp%5C00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///C%3A%5CUsers%5CArhive%20Elvira%5CElvira%5CSintact%202.0%5Ccache%5CLegislatie%5Ctemp%5C00033752.htm) privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr. [107/1996](file:///C%3A%5CUsers%5CArhive%20Elvira%5CElvira%5CSintact%202.0%5Ccache%5CLegislatie%5Ctemp%5C00008742.htm), cu modificările şi completările ulterioare şi Hotărârea Guvernului nr. [930/2005](file:///C%3A%5CUsers%5CArhive%20Elvira%5CElvira%5CSintact%202.0%5Ccache%5CLegislatie%5Ctemp%5C00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

 g) ariile în care standardele de calitate a mediului stabilite de legislaţie au fost deja depăşite: nu este cazul;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potențial**

a) extinderea impactului, aria geografica si numărul persoanelor afectate: nu este cazul;

b) natura transfrontiera a impactului: lucrările propuse nu au efecte transfrontiera;

c) mărimea si complexitatea impactului: impact relativ redus şi local, pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecventa si reversibilitatea impactului - impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

**Condițiile de realizare a proiectului:**

Lucrările se vor executa cu respectarea condițiilor impuse prin avizele emise de autoritățile precizate in Certificatul de urbanism nr. 9 din 09.01.2019 emis de către UAT ORAS PUCIOASA, fără afectarea factorilor de mediu.

**Pentru protecţia apelor**

*Măsuri avute în vedere pentru reducerea/eliminarea poluării apelor*

**În perioada de construcţie**:

- deșeurile solide, materialul din decopertări, excavații, combustibilii sau uleiurile nu se vor deversa in cursurile de apa. Se recomanda colectarea selectiva a deșeurilor in vederea valorificării/eliminării prin firme autorizate;

- colectarea şi descărcarea apelor provenite din precipitaţii de pe platformele afectate de lucrările şantierului la parametrii prevăzuţi de legislaţia în vigoare;

* întreţinerea corespunzătoare a maşinilor utilizate pentru efectuarea lucrărilor prevăzute de proiect şi depozitarea în condiţiile prevăzute de legislaţia în vigoare a materialelor de construcţii şi a consumabilelor;
* este permisă numai folosirea materialelor şi substanţelor atent evaluate din punct de vedere al posibilităţilor de utilizare în echipamentele sistemelor de alimentare cu apa;
* orice rezervor de stocare a combustibililor şi carburanţilor va fi atent etanşat şi supravegheat şi amplasat pe platformă betonată, prevăzută cu rigole de scurgere;

**În perioada de funcţionare**:

* asigurarea unei întreţineri corespunzătoare a sistemului de alimentare cu apa;
* curentul efluent al liniei apei potabile trebuie să rămână în funcţiune, cel puţin parţial pe toată perioada de desfăşurare a lucrărilor;
* asigurarea unei surse de energie pentru situaţii de urgenţă;
* realizarea unui plan de intervenţii în vederea prezentării la solicitare, autorităţilor de control;

**Pentru protecţia aerului**

*Măsuri avute în vedere pentru reducerea/eliminarea poluării aerului*

**În perioada de construcţie:**

* deplasarea cu viteză redusă a vehiculelor implicate în lucrările prevăzute de proiect, astfel încât să se evite antrenarea particulelor de praf pe drumurile utilizate;
* prevenirea ridicării prafului prin acțiuni de stropire in perioadele de vreme uscata;
* manipularea cu atenţie a materialelor de construcţii utilizate astfel încât să se evite antrenarea particulelor de praf;
* întreţinerea şi repararea utilajelor şi vehiculelor utilizate în scopul reducerii emisiilor de poluanţi atmosferici;
* orice rezervor de stocare a combustibililor şi carburanţilor va fi atent etanşat şi supravegheat, pentru a se evita eliminarea în aer a unor poluanţi;

**În perioada de funcţionare:**

* intervențiile in cazul apariției unor defecțiuni pe rețeaua de apa se vor executa cu utilaje performante care sa nu producă poluarea fonica a locuitorilor din zona;

**Pentru protecţia solului, subsolului şi a ecosistemelor terestre**

*Măsuri avute în vedere pentru protecţia solului şi subsolului*:

**În perioada de construcţie**

* umpluturile vor fi făcute cu pământ sănătos, bine compactat de 20 - 30 cm, la umiditate optima, iar compactarea straturilor aflate imediat sub sistemul rutier se va supune exigentelor de compactare impuse patului drumurilor;
* ocuparea unor suprafeţe de teren cât mai mici pentru amenajarea organizării de şantier;
* depozitarea raţională a materialului excavat, astfel încât să fie ocupate suprafeţe cât mai mici de teren;

- stratul de sol vegetal va fi îndepărtat si depozitat in grămezi pentru a fi refolosit la reumplerea șanțurilor unde au fost poziționate conductele;

**În perioada de funcţionare**

* asigurarea unei întreţineri corespunzătoare a sistemului de alimentare cu apa;
* refacerea zonelor verzi în cazul în care acestea vor fi afectate de lucrările propuse a se realiza.

**Pentru protecţia împotriva zgomotului sau vibraţiilor**:

*Măsuri avute în vedere pentru reducerea impactului:*

**În perioada de construcţie**

* lucrările prevăzute de proiect vor fi limitate pe perioada zilei;
* întreținerea utilajelor şi vehiculelor implicate în realizarea lucrărilor astfel încât zgomotul şi vibraţiile produse să fie minore;
* se interzice circulația autovehiculelor in afara drumurilor trasate pentru funcționarea șantierului (drumuri de acces, drumuri tehnologice);
* in perioada de execuție a lucrărilor se vor adopta masuri de protecție a locuințelor situate in proximitate;

**În perioada de funcţionare**

- nu este cazul;

**Deşeurile rezultate în perioada de construcţie şi exploatare, modul de gestionare al acestora şi măsurile impuse pentru reducerea impactului generat de acestea**

**Deşeurile generate în perioada de construcţie**:

* amestecuri de beton;
* fier şi PVC;
* cabluri, altele decât cele specificate;
* pământ, pietre (materiale din excavaţii);

**Deşeurile generate în perioada de exploatare**:

* deșeurile generate din întreținerea sistemului de alimentare cu apa se vor colecta selectiv si valorificate prin unități specializate;

**Măsuri avute în vedere pentru managementul deşeurilor şi minimizarea impacturilor negative în perioada de construcţie**:

* + deşeurile vor fi colectate separat şi vor fi reciclate sau valorificate conform specificului acestora (metale, PVC, etc.);
	+ deşeurile recuperabile vor fi depozitate în conformitate cu legislaţia în vigoare şi predate societăţilor specializate în valorificarea lor;
	+ deşeurile nerecuperabile vor fi depozitate şi eliminate conform legislaţiei specifice din domeniul deşeurilor;
	+ materialul rezultat din excavaţii reprezintă cantitatea cea mai mare de deşeuri rezultate din realizarea proiectului şi va fi refolosit la umpluturi, compactat şi acoperit pentru restabilirea condiţiilor iniţiale;
	+ se va urmări reducerea cantităţii de deşeuri rezultate, prin refolosirea materialelor de excavaţii la umplerea unor gropi;
	+ deşeurile solide rezultate din excavaţii şi construcţii vor fi depozitate astfel încât să nu conducă la ocuparea unor suprafeţe de teren suplimentare;
	+ este interzisă arderea deşeurilor de orice tip;
	+ solul vegetal va fi manevrat şi depozitat separat astfel încât să poată fi folosit la acoperire şi revegetare;
	+ deşeurile menajere generate în locaţia şantierului vor fi colectate şi evacuate în condiţii sigure;

**Măsuri avute în vedere pentru managementul deşeurilor şi minimizarea impacturilor negative generate de acestea în perioada de funcționare**:

După realizarea obiectivului de investiții constructorul va dezafecta lucrările provizorii, va degaja zona de material folosit sau rezultat din alte lucrări provizorii si va reda terenul in starea inițiala.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

 Maria MORCOAȘE Întocmit,

 consilier Florian STĂNCESCU